
DĖL PATEIKTOS PRETENZIJOS

Perkančioji organizacija, gavusi vieno iš tiekėjų pretenziją, teikia informaciją apie priimtus sprendimus ir jų motyvus:
1. dėl Pirkimo sąlygų 6.3 punkto – perkančioji organizacija nutarė tenkinti tiekėjo šį pretenzijos punktą ir patikslinti specialiųjų pirkimo sąlygų 4 priedo 6.3 punkto kvalifikacijos reikalavimą „Paslaugas teiksiantis lektorius (bent vienas) turi turėti ne mažesnę kaip 150 dienų per paskutinius 4 metus įgytą patirtį apmokant organizacijos (turinčios pavaldžių organizacijų) darbuotojus LEAN vadybos sistemos metodų: <…>“ išdėstant jį nauja redakcija – „Paslaugas teiksiantis lektorius (bent vienas) turi turėti ne mažesnę kaip 39 dienų per paskutinius 4 metus įgytą patirtį apmokant organizacijos (turinčios pavaldžių organizacijų) darbuotojus LEAN vadybos sistemos metodų: <…>“.
Likusią dalį dienų (111 dienų) perkančioji organizacija numato nustatyti kaip vieną iš pasiūlymų vertinimo kriterijų, kadangi kvalifikacijos reikalavimas lektoriui turėti ne mažesnę kaip 150 dienų per paskutinius 4 metus įgytą patirtį apmokant organizacijos (turinčios pavaldžių organizacijų) darbuotojus LEAN vadybos sistemos metodų, reikalingas tam, kad būtų galima atsirinkti nuolat ir intensyviai toje srityje dirbančius lektorius, kurie turėtų ne tik teorinių, bet ir praktinių žinių, mokymų metu galėtų dalintis praktinėmis situacijomis, problemomis ir jų sprendimo būdais, su kuriomis susidūrė dirbdami kitose organizacijose. Tikėtina, kad patyrę lektoriai efektyviau gebės pritaikyti teorines žinias prie praktinių situacijų.

2. dėl Pirkimo sąlygų 7 priedo „Pasiūlymų vertinimo kriterijai ir sąlygos“ trečio kriterijaus: lektorių patirtis panašiuose projektuose (T2) – perkančiosios organizacijos nuomone, pasiūlymų vertinimo kriterijus lektorių patirtis panašiuose projektuose (T2) yra pagrįstas, atitinka pasiūlymų ekonominio naudingumo vertinimo rekomendacijas ir tikslus, todėl pretenzija šioje dalyje nepagrįsta ir atmetama.

[bookmark: _GoBack]Taip pat informuojame, kad remiantis viešųjų pirkimų tarnybos išaiškinimu bei Lietuvos Aukščiausiojo teismo (toliau – LAT) išsakyta pozicija (LAT CBS 2016 m. kovo 30 d. nutartis c. b. UAB „AKIRO“ v. VšĮ Trakų ligoninė, bylos Nr. 3K-3-177-916/2016; LAT CBS 2017 m. vasario 14 d. nutartis c. b. UAB “Akiro” v. Marijampolės pataisos namai, bylos Nr. e3K-7-23-248/2017; ESTT 2012 m. gegužės 10 d. Sprendimo Komisija / Nyderlandai, C 368/10, 55 p. ir 2015 m. balandžio 16 d. Sprendimo Enterprise Focused Solutions, C 278/14, 27–29 p.) dėl esminių pirkimo sąlygų keitimo (pakeičiami reikalavimai kvalifikacijai ar techninė specifikacija taip, jog po atliktų pakeitimų daugiau tiekėjų galėtų dalyvauti pirkime, keičiamas sutarties tipas, keičiamas pirkimo objektas), šio pirkimo procedūros yra nutraukiamos ir patikslinus pirkimo dokumentus, pirkimas bus skelbiamas iš naujo.

